Uz podršku MSSR „Sport za sve“ tijekom 20 godina školovano je preko Hrvatske olimpijske akademije HOO, preko 40 voditelja aerobike, 6 voditelja pilatesa i 4 voditelja sportsko rekreacijskih aktivnosti. Zbog velikog broja stručnih kadrova formiran je Aktiv voditelja tjelesnog vježbanja u sastavu Anica Varga, predsjednica, Danica Glad, Danica Korunić, Ljiljana Šipuš i Lidija Levačić. Tijekom godine Aktiv organizira seminare za voditelje na način da jedan od voditelja daje prikaz sata vježbanja, vrše se analize sata i dogovaraju novi programi, razmjenjuje se iskustvo, glazba i dr. Zadnja sjednica održana je 07.12.2016. godine.